**Նատալյա Մորար** (ռումիներեն՝ Natalia Morari, ռուս.՝ Наталья Григорьевна Морарь, հունվարի 12, 1984(1984-01-12), Հնչեշտ, Հնչեշտի շրջան), մոլդովացի լրագրող։ Նա Ռուսաստանում մշտական բնակության իրավունք ուներ մինչև 2007 թվականի դեկտեմբեր, որից հետո արտաքսվել է` Ռուսաստանում կոռուպցիոն սկանդալի բացահայտման պատճառով։ Ծնվել է Մոլդովայում։ 2002 թվականին տեղափոխվել է Ռուսաստան` սովորելու Մոսկվայի պետական համալսարանի սոցիոլոգիայի բաժնում, որն ավարտել է 2007 թվականին։ Մորարը դիմել է Ռուսասատանի քաղաքացիություն ստանալու համար, որը պետք է ստանար 2008 թվականի ապրիլին, սակայն նրա դիմումը մերժվել է` ազգային անվտանգության հետ կապված պատճառներով։

Կենսագրություն
--------------

Նատալյա Մորարը ծնվել է 1984 թվականի հունվարի 12-ին, Կոտովսկում։ Սովորել է ռուսալեզու «Գաուդեամուս» լիցեյում, որն ավարտելուց հետո, 2002 թվականին տեղափոխվել է Մոսկվա և ընդունվել է Մոսկվայի Մ. Վ. Լոմոնոսովի անվան պետական համալսարան։ Համալսարանն ավարտել է գերազանցությամբ, 2007 թվականին։

Գործունեություն
---------------

### Ռուսաստանում

2005 թվականին Մորարը եղել է երիտադարդական «Դեմոկրատական այլընտրանք» շարժման հիմնադիրներից մեկը։ 2005 թվականի սեպտեմբերից մինչև 2006 թվականի օգոստոս նա աշխատել է «Բաց Ռուսաստան» հիմնադրամում որպես «Հանրային քաղաքականության դպրոց» ծրագրի համակարգող։ 2006 թվականի օգոստոսից եղել է «Այլ Ռուսաստան» կոալիցիայի մամուլի քարտուղար։

2007 թվականի փետրվարին սկսել է «Նովոյե վրեմյա» (ռուս.՝ Նոր ժամանակ) թերթի հետ համագործակցությունը` որպես ստաժոր, այդ ժամանակ էլ թողել է մասնակցությունը քաղաքական կազմակերպություններում, քանի որ «անթույլատրելի էր իր համար համարում լինել լրագրող և միաժամանակ մամուլի քարտուղար ինչ-որ քաղաքական կազմակերպություններում»։

2007 թ. հուլիսից դարձել է հաստիքային լրագրող։ Մորարը զբաղվել է ռուսաստանյան իշխանական վերնախավի հետ կապված կոռուպցիոն գործընթանցների և քաղաքական սպանությունների հետաքննությամբ։ 2007 թ. նոյեմբերին հրապարակել է մի քանի հոդված պետական ձեռնարկությունների անօրինական ֆինանսական գործունեության վերաբերյալ։

2007 թ. դեկտեմբերի 10-ին լույս է տեսել Մորարի հադվածը, որտեղ քննության էին առնվել ռուսաստանյան իշխանական «Միասնական Ռուսաստան» կողմից ֆինանսական ֆոնդերի միջոցով մյուս կուսակցություններին կախվածության մեջ գցելու և դրանով այդ կուսակցություններին մրցապայքարից հանելու դեպքերը։

Դեկտեմբերի 16-ին Մորարը Իսրայելում մեկ շաբաթյա գործուղումից Ռուսաստան էր վերադառնում։ Դոմոդեդովո օդանավակայանում անձնագրի ստուգման ժամանակ նրան հայտարարել են, որ Անվտանգության դաշնային ծառայության որոշմամբ, նրա մուտքը Ռուսաստան արգելվում է։ Նա պետք է մեկներ Քիշնև։

### Մոլդովայում

2008-2009 թվականներին գլխավորում էի «Think Moldova» հիմնադրամը։ Սեփական խոստովանությամբ Մոլդովայի խորհրդարանական ընտրություններից հետո մասնակցել է 2009 թվականին կազմակերպված բողոքի ցույցերի կազմակերպմանը, որոնք հետագայում` ապրիրլի 7-ին, Քիշնևում վերածվել են զանգվածային անկարգությունների։

Հետաքննություններ
-----------------

2007 թվականի մայիսին Մորարը բացահայտել է փողերի լվացման` ավստրիական Ռայֆայզեն Ցենթրալբանկի և Պուտինի մի քանի բարձրաստիճան վարչակազմի պաշտոնյանների, այդ թվում` Անվտանգության դաշնային ծառայության փոխնախագահ Ալեքսանդր Բորտնիկովի գործերը։ Ըստ նրա` Ռուսաստանի կենտրոնական բանկի բարձրաստիճան պաշտոնյա Անդրեյ Կոզլովը, սպանվել է այդ փոխանցումները բացահայտելու և գործում ներքաշված Diskont բանկի լիցենզիան չեղարկելու համար։

Ծանոթագրություններ
------------------

1. ↑  "New Times Staffer Non-Grata in Russia". Kommersant. 2007 թ․ դեկտեմբերի 17. Արխիվացված է the original 2008 թ․ դեկտեմբերի 1-ին. Retrieved 2008 թ․ մայիսի 18.
2. ↑  Journalist's Expulsion Remains a Mystery Archived 2008-02-17 at the Wayback Machine. *Kommersant*, December 18, 2007
3. ↑  "Natalia Morar, jurnalista care a infuriat Kremlinul", in *România Liberă*, 21 December 2008
4. ↑  "Morar to Be Held Accountable Under Constitution" Archived 2008-12-11 at the Wayback Machine. *Kommersant*, August 25, 2008
5. ↑  "«Я свободна!»". *The New Times*. Ирена Лесневская. 2 апреля 2012. Արխիվացված from the original on 2012 թ․ հունիսի 5. Retrieved 2012 թ․ ապրիլի 17.
6. ↑  «Чёрная касса» Кремля
7. ↑  Корреспондента New Times задержали в Домодедове. В Россию её не пускают
8. ↑  Я не коммунист!
9. ↑  МВД Молдавии: журналистка Наталья Морарь задержана как организатор акций протеста в Кишиневе // Newsru.com, 08 апреля 2009
10. ↑  Задержанная в Кишиневе Морарь оказалась однофамилицей журналистки // Lenta.ru, 09 апреля 2009
11. ↑  Чиновники уводят деньги на Запад. Archived 2008-05-17 at the Wayback Machine. by Natalya Morar The New Times № 15 May 21, 2007 г.English translation Archived March 17, 2008, at the Wayback Machine.
12. ↑  Австрийская полиция может возбудить дело против ключевых чиновников Кремля, утверждает New Times NEWSru.com May 23, 2007.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ԿենդանիՄատյան · Ֆեյսբուք · Թվիթթեր |
|  |
| Բառարաններ և հանրագիտարաններ | Լենտապեդիա |
|  |
| Չափորոշչային վերահսկողություն | ISNI: 0000000357036613 · NKC: jo2008418985 · NUKAT: n2012263786 · SUDOC: 137772300 · VIAF: 193004496 · WorldCat VIAF: 193004496 |

 |